# 1a etapa del Tour de França de 2010

La 1a etapa del Tour de França de 2010 es disputà el diumenge 4 de juliol de 2010 sobre un recorregut de 223,5 km entre Rotterdam i Brussel·les. El vencedor final fou l'italià Alessandro Petacchi (Lampre-Farnese Vini),

## Perfil de l'etapa

Etapa totalment plana, sense cap dificultat muntanyosa, amb tres esprints intermedis, als km 73, 149,5 i 158,5. Els primers quilòmetres són per la costa de la mar del Nord, per a partir del km 80 dirigir-se cap al sud, cap Anvers i Brussel·les.

## Desenvolupament de l'etapa

Sols començar l'etapa tres ciclistes s'escaparen del gran grup formant l'escapada de la jornada: Lars Boom (Rabobank ProTeam), Maarten Wijnants (Quick Step) i Alan Pérez Lezaun (Euskaltel–Euskadi. Durant 170 km van encapçalar l'etapa. A manca de 30 quilòmetres per l'arribada Wijnants atacà i deixà enrere els seus companys d'escapada. A 25 km de l'arribada Wijnants veié com l'atrapava Alexandru Pliușchin (Team Katusha), que poc abans s'havia escapat del gran grup. Ambdós aconseguiren una diferència màxima d'un minut, però finalment foren atrapats a manca de 8 km per un gran grup que ja preparava l'esprint.
A manca de poc més de 2 km es produí una petita caiguda en la qual es van veure implicats Mark Cavendish i Óscar Freire. Poc després, i ja dins del quilòmetre final, hi hagué una nova caiguda en què es van veure implicats tots els homes importants de la general, tot i que sense conseqüències. Sols els ciclistes que anaven al capdavant del grup i que estaven preparant ja l'esprint final no es van veure afectats per aquesta caiguda i es jugaren la victòria a l'esprint, que veié una nova caiguda, aquest cop de Tyler Farrar en els darrers metres. Finalment el vencedor de l'etapa fou l'italià Alessandro Petacchi (Lampre-Farnese Vini), que d'aquesta manera aconseguia la primera victòria al Tour des del 2003.

## Esprints intermedis

| 1r | Lars Boom (NED) | 6 pts |
| 2n | Alan Pérez Lezaun (ESP) | 4 pts |
| 3r | Maarten Wynants (BEL) | 2 pts |
| 1r | Maarten Wynants (BEL) | 6 pts |
| 2n | Alan Pérez Lezaun (ESP) | 4 pts |
| 3r | Lars Boom (NED) | 2 pts |
| 1r | Alan Pérez Lezaun (ESP) | 6 pts |
| 2n | Lars Boom (NED) | 4 pts |
| 3r | Maarten Wynants (BEL) | 2 pts |

## Classificació de l'etapa

| | Ciclista | Equip | Temps |
| 1 | Alessandro Petacchi (ITA) | Lampre-Farnese Vini | 5h 39' 38" |
| 2 | Mark Renshaw (AUS) | Team HTC-Columbia | m. t. |
| 3 | Thor Hushovd (NOR) | Cervélo TestTeam | m. t. |
| 4 | Robbie McEwen (AUS) | Team Katusha | m. t. |
| 5 | Mathieu Ladagnous (FRA) | La Française des Jeux | m. t. |
| 6 | Daniel Oss (ITA) | Liquigas-Doimo | m. t. |
| 7 | José Joaquín Rojas (ESP) | Caisse d'Epargne | m. t. |
| 8 | Christian Knees (GER) | Milram | m. t. |
| 9 | Rubén Pérez Moreno (ESP) | Euskaltel–Euskadi | m. t. |
| 10 | Jurgen Roelandts (BEL) | Omega Pharma-Lotto | m. t. |

## Classificació general

| | Ciclista | Equip | Temps |
| 1 | Fabian Cancellara (SUI) | Team Saxo Bank | 5h 19' 38" |
| 2 | Tony Martin (GER) | Team HTC-Columbia | + 10" |
| 3 | David Millar (SCO) | Garmin-Transitions | + 20" |
| 4 | Lance Armstrong (USA) | Team RadioShack | + 22" |
| 5 | Geraint Thomas (GAL) | Team Sky | + 23" |
| 6 | Alberto Contador (ESP) | Astana Qazaqstan Team | + 27" |
| 7 | Levi Leipheimer (USA) | Team RadioShack | + 28" |
| 8 | Tyler Farrar (USA) | Garmin-Transitions | + 28" |
| 9 | Edvald Boasson Hagen (NOR) | Team Sky | + 32" |
| 10 | Linus Gerdemann (GER) | Milram | + 35" |

## Classificacions annexes
### Classificació per punts

| Classificació per punts | Total |
| Alessandro Petacchi (ITA) | 35 pts |
| Mark Renshaw (AUS) | 30 pts |
| Thor Hushovd (NOR) | 26 pts |

### Classificació del millor jove

| Classificació del millor jove | Total |
| Tony Martin (GER) | 5h 19' 48" |
| Geraint Thomas (GAL) | + 13" |
| Edvald Boasson Hagen (NOR) | + 22" |

### Classificació per equips

| Classificació per equips | Total |
| Team RadioShack (USA) | 16h 00' 19" |
| Team HTC-Columbia (USA) | + 1" |
| Garmin-Transitions (USA) | + 2" |

## Abandonaments

* Mathias Frank (BMC Racing Team). Abandona per culpa d'una caiguda en el pròleg que li provoca una fractura a la mà.
* Manuel Antonio Cardoso Leal (Footon-Servetto). Abandona per culpa d'una caiguda en el pròleg que li provoca una fractura a la clavícula dreta.

## Enllaços externs

* 1a etapa al web oficial

## Notes

* ↑ Petacchi vuelve por sus fueros en un final plagado de caídas a marca.com (4 de juliol de 2010) (castellà)
* ↑ Petacchi, per eliminació a avui.elpunt.cat (5 de juliol de 2010)
* ↑ Frank abandonne a lequipe.fr (4 de juliol de 2010) (francès)
* ↑ Manuel Cardoso abandonne Arxivat 2010-07-06 a Wayback Machine. a lequipe.fr (4 de juliol de 2010) (francès)